Ambaliyar Makwa 2025

Ranar 28 ga watan Mayu, 2025, Ambaliya da ruwan sama kamar da bakin ƙwarya sun haddasa ta mamaye kasuwar garin Mokwa a Jihar Neja a Najeriya, inda ta yi ɓarna mai ɗinbin yawa. Hukumomi da Jami'ai sun ce ambaliyar ta kashe mutane fiye da 200 tare da tabbatar da cewa 1,000 sun ɓace. Aƙalla Mutane 121 ne suka jikkata, sannan an tabbatar da, ambaliyar ta lalata gidaje 2,000.

## Manazarta

## Asali da abinda ya haddasa Ambaliyar

### Makwa
Makwa gari ne da ke da kasuwa a Jihar Neja mai kimanin mutane 416,600 a shekarar 2022. Kogin Neja yana da doguwar iyakar a kudancin ƙaramar hukumar daga tafkin Jebba da ke yamma bayan mashigar Kogin Kaduna a gabas. Jihar Kwara da Jihar Neja suna can tsallaken Kogin Neja daga ƙaramar hukumar. Babban titin A1 ya ratsa Neja daga Gana zuwa Jebba a jihar Kwara. Makwa dai babban wurin haɗuwar mutane ne inda ƴan kasuwa daga kudu suke siyan abinci a hannun manoman arewa. 

### Ambaliyar ruwa a Najeriya

Ambaliyar ruwa a Najeriya ta zama ruwan dare a duk shekara da ke lakume rayuka tare da lalata dukiyoyi da dama.  A shekarar 2024, ambaliyar ruwa a Najeriya ta kashe mutane fiye da 1,200, sannan wasu akalla 2,712 suka jikkata, sannan wasu miliyan 1.2 suka rasa muhallansu.    

Ambaliyar ruwa da ta faru a Makwa a ranar 16 ga Afrilu, 2025, sakamakon sakin ruwa daga madatsar ruwa ta Jebba Hydroelectric, ta kashe mutane 13, ciki har da mutane uku a cikin kwalekwalen da ya kife kan wani kogi da ambaliyar ta auku, ya kuma lalata filayen gonakin shinkafa dake a gefen wuraren. Ambaliyar ta shafi manoma sama da manoma 5,000 waɗanda ke noman rani a faɗin jihar Neja da jihar Kwara, inda sama da hekta 10,000 Eka 25,000 abin ya shafa. na gonakin shinkafa a Makwa kaɗai tare da asarar arziƙi na biliyoyin naira. Haka kuma manoman jihar Kebbi da Sokoto da Katsina da kuma jihar Kano suma abin ya shafesu. Rahotanni sun nuna cewa bala’in ya raba sama da mutane 6,400, ya lalata makarantu 45, da cibiyoyin lafiya 44, sannan ya kai ga rugujewar gadar Eppa, lamarin da ya hana al’umma da dama daga samun agajin gaggawa. Ambaliyar ita ce ta shida da ta afkawa yankin, saboda sakin ruwan dam ɗin da akeyi ba bisa ƙa'ida ba. Gudanar da madatsar ruwa na ci gaba da zama abin da ke faruwa a cikin hadurran da ke da nasaba da ambaliyar ruwa.

## Ambaliyar

Ambaliyar ta soma ne a ranar 28 ga watan Mayun 2025, bayan da aka shafe sa'o'i da dama ana ruwan sama kamar da bakin ƙwarya a garin da kewaye. Ambaliyar dai ta mamaye garin tare da wanke gidaje da mazauna ciki da ababen hawa ciki har da wata motar tanka.  Gadar Makwa ta ruguje ne a ranar 28 ga watan Mayu bayan da aka yi mummunar ambaliyar ruwa a ranar da ta gabata , wanda hakan yasa masu ababen hawa suka  maƙaale babu hanyar bi, haka kuma wannan ya kawo cikas ga zirga-zirgar ababen hawa da ayyukan kasuwanci na yau da kullum a faɗin yankin.  Wata gada da kuma hanyoyi guda biyu sun ruguje.  Wasu mutanen ruwa ya wuce dasu zuwa Kogin Neja, wanda wannan yayi sanadiyyar halakar kenan har abadah. An buƙaci ƙarin motocin Eskabeto (masu tono) don cire gawarwakin da ke maƙale a ƙarƙashin tarkace.  A cewar Hukumar Ba da Agajin Gaggawa ta Jihar Neja, da kuma samun wani rahoto daga baya ta bakin Mataimakin Gwamna Yakubu Garba  ya tabbatar da cewa, yankunan Tiffin Maza da Anguwan Hausawa na Makwa sune Ambaliyar tafi shafa.  Hukumomin ƙasar sun ce har yanzu ana ci gaba da gudanar da bincike da ceto har zuwa ranar 30 ga watan Mayu kuma mutane da dama na cikin haɗari.  Jami’an ƙaramar hukumar sun ce wata madatsar ruwa ta ruguje a wani gari da ke kusa ya tsananta yanayin.

## Abinda ta Haifar
Jami’ai sun ce adadin waɗanda suka mutu ya zarce 200 sannan akwai mutane 500 da suka ɓata har zuwa 1 ga watan Yuni, 2025.[//en.wikipedia.org/w/index.php?title=2025_Mokwa_flood&action=edit &#x5B; sabunta &#x5D;]

Mataimakin shugaban ƙaramar hukumar Makwa, Musa Kimboku, ya ce an daina aikin ceto saboda hukumomi ba su yarda da cewa wani zai iya rayuwa ba (za'a sake samun wasu da rai ba a ƙarƙashin tarkacen). Hukumar bayar da agajin gaggawa ta ƙasa NEMA ta bayyana ambaliyar a matsayin mafi muni a tarihin Jihar.  Muƙaddashin Darakta Janar na NEMA, Ibrahim Hussaini ya tabbatar a ranar 1 ga Yuni, 2025, cewa sama da gawarwaki 153 ne aka gano a karkashin gadar Mokwa sakamakon ambaliyar ruwa kuma an binne su.

Shugaban kungiyar agaji ta Red Cross Gideon Adamu ya ce an kwantar da mutane 121 da suka samu raunuka a asibiti.  Jami’an bayar da agajin gaggawa sun ce aƙalla mazauna yankin 3,018 ne suka rasa matsugunansu yayin da kafafen yaɗa labarai na cikin gida suka bayar da rahoton aƙalla 5,000.   Mahimman ababen more rayuwa da fiye da hekta 10,000 na filayen noman shinkafa da wasu filayen noma suka lalace, wanda ya shafi harkar samar da abinci a yankin. Ambaliyar ta lalata dukiyoyi na biliyoyin naira .  An ba da rahoton ɓacewar mutane dubu,  ciki har da iyali 12 inda mutane hudu ne kawai aka kiyasta sun kuɓuta, da kuma yara 100 daga Makarantar  Islamiyya. Fiye da gidaje 3,000 abin ya shafa, ciki har da 2,000 da suka lalace. Hukumar NEMA ta bada tallafin kayan abinci da wanda ba na abinci ba da suka haɗa da shinkafa da Barguna da [Tabarmi].

== Martani ==

Sanata [Sani Mohammed Musa|Sani Musa ya jajantawa gwamnati da al’ummar jihar Neja biyo bayan ibtila’in ambaliyar ruwa da al’ummar da ke kewaye da ita tare da bayar da gudunmuwar naira miliyan 50 da manyan tireloli na kayan abinci da suka haɗa da shinkafa da gero da masara ga iyalan da suka rasa matsugunansu da kuma wasu marasa galihu a faɗin yankunan da lamarin ya shafa.  Shugaba Bola Tinubu ya kafa cibiyar ba da agajin gaggawa ta ƙasa tare da tura hukumomin tarayya zuwa yankin. An samar da kayan agaji da matsugunai na wucin gadi.  Hukumar Kula da Ruwan Ruwa ta Najeriya ba ta bayyana adadin ruwan sama da aka samu bayan tsakar daren Alhamis ba.  Mohamed Adow, darektan kungiyar tunani ta Power Shift Africa da ke Kenya, ya kira "abin takaici" cewa sassan Afirka za su iya "baya su bushe sannan kuma su yi fama da ambaliyar ruwa da ke lalata rayuka da rayuwa" ya kuma ce "mummunan ambaliyar ruwa a Najeriya wani abin tunatarwa ne cewa Afirka na kan sahun gaba na matsalar yanayi."

## Duba Kuma
* Ambaliyar Ruwa a Najeriya
* Ambaliyar Lekki 2024

## Manazarta